ปลายนิ้วและมือ รวมถึง ขามีอาการชา ผมร่วงมาก ยกของหนักแล้วจะปวดแขน และต้นคอไหล่มาก ง่วงตลอดเวลา เป็นไทรอยด์หรืออะไรคะ อายุ 42ปีคะ
สวัสดีค่ะ อาการปลายนิ้วและมือชา อาจจะเกิดจาก- ปลายเส้นประสาทอักเสบที่เกิดจากการถูกกดทับ การขาดวิตามินหรือเป็นเบาหวาน-กล้ามเนื้ออักเสบ ทำให้มีอาการปวดบริเวณกล้ามเนื้อที่ออกแรงมาก สัมพันธ์กับท่าทาง และอาจทำให้ชาร่วมด้วยได้-ความผิดปกติในสมองทำให้รับรู้ความรู้สึกผิดปกติ แต่มักเป็นชาหนาๆเหมือนไม่รู้สึกอะไร ไม่ใช่ลักษณะเหน็บชา เป็นข้างใดข้างหนึ่งถ้าสัมพันธ์กับการยกของหนักแล้วปวดมากขึ้น อาจเป็นเรื่องกล้ามเนื้ออักเสบจากการใช้งานได้ส่วนโรคไทรอยด์นั้น การปวดและชาไม่ใช่อาการที่จำเพาะต่อโรคโดยตรงการดูแลตัวเองเบื้องต้น หลีกเลี่ยงการทำท่าที่ทำให้เกิดอาการ เช่นการกดทับนานๆ หรือการยกของหนัก รับประทานยาแก้ปวดได้เบื้องต้นและหากมีอาการมากขึ้นเรื่อยๆ กล้ามเนื้ออ่อนแรงยกไม่ขึ้น ปวดมากจนใช้ชีวิตไม่ได้ ควรรีบไปพบแพทย์